Document ID: 31995R2698

KOMISSION ASETUS (EY) N:o 2698/95,
annettu 22 päivänä marraskuuta 1995,
kirjaamisen käyttöönotosta Etelä-Afrikasta peräisin olevan ferropiimangaanin tuonnissa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3283/94 (1), sellaisena kuin se on viimeksi muutettuna asetuksella (EY) N:o 1251/95 (2), ja erityisesti sen 10 artiklan 5 kohdan ja 14 artiklan 5 kohdan,
on kuullut neuvoa-antavaa komiteaa,
sekä katsoo, että
I. TAUSTA
(1) Komission asetuksella (EY) N:o 3119/94 (3) otettiin käyttöön 19 päivänä joulukuuta 1994 väliaikainen polkumyyntitulli Venäjältä, Ukrainasta, Brasiliasta ja Etelä-Afrikasta peräisin olevan ferropiimangaanin tuonnissa.
(2) Komissio hyväksyi 26 päivänä heinäkuuta 1995 päätöksellä 95/418/EY (4) muun ohessa eteläafrikkalaisen tuottajan, Highveld Steel and Vanadium Corporation Limitedin, tarjoaman sitoumuksen ja päätti siten tätä yhtiötä koskevan tutkimuksen.
(3) Neuvosto otti käyttöön 6 lokakuuta 1995 asetuksella (EY) N:o 2413/95 (5) lopullisen polkumyyntitullin Venäjältä, Ukrainasta, Brasiliasta ja Etelä-Afrikasta peräisin olevan ferropiimangaanin tuonnissa. Mainitun asetuksen mukaan tullia ei kanneta muun muassa Highveld Steel and Vanadium Corporation Limitedin tuottaman ja viemän ferropiimangaanin tuonnista komission hyväksymän sitoumuksen perusteella.
(4) Kirjeellä komissiolle välittömästi ennen asetuksen (EY) N:o 2413/95 antamista Highveld Steel and Vanadium Corporation Limited kuitenkin peruutti sitoumuksensa. Neuvostolle on tämän perusteella tehty ehdotus asetuksen (EY) N:o 2413/95 muuttamisesta ja lopullisen polkumyyntitullin käyttöön ottamisesta kyseisen yhtiön tuottaman ja viemän ferropiimangaanin tuonnissa.
II. TUONNIN REKISTERÖINTI
A. Perustelut
(5) Edellä selostetun perusteella on katsottu asianmukaiseksi, odotettaessa neuvoston päätöstä lopullisen polkumyyntitullin käyttöön ottamisesta Highveld Steel and Vanadium Corporation Limitedin tuottaman ja viemän ferropiimangaanin tuonnista, määrätä yhtiön tuonti kirjattavaksi asetuksen (EY) N:o 3283/94 10 artiklan 5 kohdan nojalla ja 14 artiklan 5 kohdan mukaisesti. Tällä varmistetaan, että jos neuvosto ottaa käyttöön näitä tuotteita koskevan lopullisen polkumyyntitullin, se voidaan kantaa takautuvasti tämän asetuksen voimaantulopäivästä alkaen. Mahdollisen maksuvelvollisuuden määrää ei voida kuitenkaan arvioida menettelyn tässä vaiheessa.
B. Kirjattava tuonti
(6) Etelä-Afrikasta peräisin olevan, CN-nimikkeeseen 7202 30 00 kuuluvan Highveld Steel and Vanadium Corporation Limitedin tuottaman ja viemän ferropiimangaanin (TARIC-lisäkoodi 8874) tuonti on kirjattava,
ON ANTANUT TÄMÄN ASETUKSEN:
1 artikla
Highveld Steel and Vanadium Corporation Limitedin tuottama ja viemä, Etelä-Afrikasta peräisin oleva CN-nimikkeeseen 7202 30 00 kuuluva ferropiimangaani (TARIC-lisäkoodi 8874) on kirjattava asetuksen (EY) N:o 3283/94 14 artiklan 5 kohdan mukaisesti.
2 artikla
Tulliviranomaisia velvoitetaan asetuksen (EY) N:o 3283/94 14 artiklan 5 kohdan mukaisesti toteuttamaan tarvittavat toimenpiteet 1 artiklassa tarkoitetun tuonnin kirjaamiseksi.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämän asetuksen voimassaolo päättyy yhdeksän kuukauden kuluttua sen voimaantulosta tai sinä päivänä, kun tulee voimaan neuvoston asetus asetuksen (EY) N:o 2413/95 muuttamisesta, jolla asetuksella otetaan käyttöön lopullinen polkumyyntitulli 1 artiklassa tarkoitettujen tuotteiden tuonnissa, riippuen siitä, kumpi päivämäärä on aikaisempi.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä marraskuuta 1995.

Labels: 18
3
4
1